cyanic-selkie/wikianc huggingface dataset:
Meisefamilien
Biologi
Meiser lever i hovedsak av insekter, men de som lever i kalde regioner vil også spise frø, nøtter, skudd, frukt og bær når tilgangen på insekter er dårlig. Arter som lever på steder der vintrene kan bli tøffe kan også hamstre mat for den kalde perioden.
Meisene er i hovedsak monogame og parene bygger stort sett redene i hulrom i trærne. Mange bruker kun hulrom etter andre fugler, som hakkespetter, men noen vil også hakke ut sitt eget hulrom, såfremt treet alt er myknet opp av forråtnelse. Et fåtall arter bygger også redet i forlatte hulrom etter gnagere. Begge kjønn bidrar til redet, men kun hunnen innreder hulen. Hulen blir som regel fôret med mose og hår. Hunnen legger normalt 2–13 egg, og de nordligst utbredte artene legger normalt mange flere egg enn de sørlige. Inkubasjonstiden varer normalt i cirka 12–14 dager, og bare sjelden opp mot 18 dager lengst mot nord. I nord skjer gjerne klekkingen da insektsesongen er på høyden, tilgangen på larver er størst. Begge foreldrene mater og steller avkommet. Flyvedyktig fjærdrakt oppstår etter cirka 16–22 dager, men når avkommet har forlatt redet varierer det ganske mye hvor lenge (6–80 dager) foreldrene (og eventuelle hjelpere) vil mate dem.
Det er også noen andre fuglearter som benevnes med meis i navnet, men disse tilhører ikke meisefamilien. For eksempel stjertmeis, som tilhører stjertmeisfamilien (Aegithalidae), og spettmeis, som tilhører spettmeisfamilien.
Gabriel y Galán-demningen
Gabriel y Galán-demningen er en demning med vannkraftverk i provinsen Cáceres, vest i Spania. Demningen ligger i Alagón som er ei sideelv til Tajo, langt nord i Cáceres-provinsen mot Salamanca i nord. Stedet ligger 20 km nord for Plasencia. Tettstedet Almaraz ligger ved reservoaret. Den lokale provinsveien EX-205 går over damkronen.
Installert vannkrafteffekt er 111 MW.
Jan Tro
Jan Tro (født 28. juli 1948) er en norsk jazzmusiker (kontrabass), komponist og førsteamanuensis i akustikk. Som ung spilte han bass og piano i Kirkenes-bandet Icebeats som vant ukebladet Det Nyes nasjonale talentkonkurranse (1965). Etter at han flyttet til Trondheim for musikkstudier ved Norges tekniske høgskole (1972), medvirket han på Knutsen & Ludvigsens utgivelser (debutalbum 1970, Brunost no igjæn 1972, Tut 1974) og med Stig Nilsson på hans Brunost og sirup og brö (1978). Samtidig var han musiker og komponist i jazzorkesteret Bodega Band, der han blant annet samarbeidet mye med medstudent Per Husby. Han ble slått til ridder av Polyhymnia for hans fortjenester for Studentersamfundets Orkester i 1971 og til kommandør i 1995.
Gabriel y Galán-demningen
Reservoaret er på 30 km² (3.000 hektar), mens vannmassene som demmer opp har et volum på inntil 924 millioner m³. Selve damanlegget er 73 meter høyt og 1.020 meter lang, og er en gravitasjonsdam.
Jan Tro
Etter at han var ferdig utdannet sivilingeniør samme sted (1973) var Tro forsker innen akustikk ved SINTEF (1974-86). Ved Institutt for musikk var han ivrig i storbandsammenheng, deriblant som musiker i Bodega Band og som medarbeider ved etableringen av, og undervisningen ved jazzlinja.
Han er i dag amanuensis ved Institutt for teleteknikk og akustikk ved Norges teknisk-naturvitenskapelige universitet (1987-). Etter en tid som gjesteforsker i USA (1990-91) var han tilbake som president i Norsk Akustisk Selskap (1992–94), samt med under etableringen av Norsk nettverk for Teknologi, Akustikk og Musikk der han var styremedlem (1995–99).
Boken Ny musikkteknologi: en nøkkel til forståelse (1990) har bidrag fra Tro, som i sin forskning har arbeidet med hvordan musikk og lyd kan påvirke mottakeren. Han var gjesteforsker i Italia (2004–05).
Badshahimoskeen
Badshahimoskéen (urdu: بادشاەى مسجد, Badshahi Masjid, «Keisermoskeen») er en moské, i Lahore, nåværende Pakistan. Den er en av verdens største, og ble oppført i 1673 av den indiske stormogulen Aurangzeb.
Gaulosen naturreservat og landskapsvernområde
Samlebegrepet Gaulosen naturreservat og landskapsvernområde omfatter de tre verneområdene Gaulosen naturreservat, Leinøra naturreservat og Gaulosen landskapsvernområde , alle i Gaulas utløp Gaulosen i Trondheim og Melhus kommuner. Verneområdene ble opprettet i 1983, etter at Leinøra hadde vært fredet separat siden 1971.
Omophaena
Omophaena er en slekt av biller som tilhører den artsrike underfamilien Cerambycinae i familien trebukker (Cerambycidae).
Gaulosen naturreservat og landskapsvernområde
Området er en del av Trondheimsfjorden våtmarkssystem og er et Ramsarområde. Vernebegrunnelsene var både generelle, knyttet til at Gaulosen er det eneste elveoset i Trøndelag som ikke er påvirket av menneskelig aktivitet og inngrep, og spesielle, knyttet til vern av enkeltarter, landskapstyper og rasteplasser for trekkfugler. Da Leinøra naturreservat ble opprettet i 1971 var det eksplisitt for å verne en stor forekomst av tindved, og ei grusør, en landskapstype skapt av løsmasseavsetninger fra elva.
Omophaena
Utseende
Nokså små, avlange, mørkbrune til svarte trebukker. Dekkvingene er mer eller mindre gulbrune. Antennene er tynne og omtrent halvparten så lange som kroppen. Pronotum har rundede sider, dekkvingene er parallellsidige med litt opphøyde lengderibber. Beina har klubbeformede lår.
Gaulosen naturreservat og landskapsvernområde
Det utvidede verneområdet som ble etablert i 1983 skal ivareta flere botaniske vernebehov, både arter og landskapstypen. Arter som fjørekoll, strandrug, saltsiv, rødsvingel, engkvein, gåsemure, hvitkløver og tindved finnes i området. Området er dessuten rasteplass for trekkende våtmarksfugler, og hekkeområde og overvintringsområde for flere arter. Over 200 forskjellige fuglearter er registrert i området, og mer enn 40 av disse hekker i området. Karakterarter er store flokker av kortnebbgås og grågås.
Omophaena
Utbredelse
Slekten er utbredt i Australia.
Systematisk inndeling
Slektsnavnet blir noen ganger stavet Omophoena.
Lejeune-erklæringen
Lejeune-erklæringen har sitt navn etter den franske genetikeren Jérôme Lejeune (født 1926, død 1994), som oppdaget det ekstra kromosomet (trisomi 21), som forårsaker Downs syndrom. Erklæringen ble utarbeidet av World Federation of Doctors Who Respect Human Life og lyder:
Florence av Worcester
Florence av Worcester (død 7. juli 1118) var en engelsk krønikeskriver på 1100-tallet som var munk i Worchester i England.
Utover hans dødsdato som ble nedtegnet av den mannen som fortsatte hans arbeid, er det ingenting vi vet om Florences liv. Hans krønike Chronicon ex chronicis begynner med skapelsen og slutter med 1117. Grunnlaget for hans arbeid var en krønike som ble satt sammen av Marianus Scotus, en irsk eremitt som først levde i Fulda og senere i Mainz. Marianus, som begynte sitt arbeid etter 1069, skrev frem til året 1082. Florence kompletterte Marianus fra en tapt versjon av Den engelske krønike, og fram til verkene til Asser, biskop av Sherborne. Han er alltid verd å sammenligne med den bevarte utgaven av Den engelske krønike, og fra opptegnelsesåret 1106 er han en selvstendig annalist, tørr i stilen, men svært nøyaktig.
Enten Florence eller en senere redaktør av hans arbeid lånte betydelig fra de første fire bøkene til historikeren Eadmers Historia novorum. Florences arbeid er videreført fram til 1141 av en John av Worcester som skrev inn opptegnelser til omtrent 1150. John er en verdifull kilde for de senere år av kong Henrik I av England og de tidlige årene til kong Stefan av England. Han skrev fordelaktig, men ikke kritikkløst om Stefan.
Wrightegaarden
Wrightegaarden er en bygning som ligger i Langesund og er fra tidlig på 1800-tallet. Den har tidligere vært posthus. Bygningen er i tre og har tak av glassert tegl. Bygget er oppført av Just Wright og Bolette Cudrio mellom 1800 og 1810. Bygget blei freda i 1923. I 1991 og i 1994 blei bygningen ramma av brann, og har etter dette blitt restaurert.
Bygningen fungerer som konsertscene og kulturhus for Langesund. Mange kjente artister har opptrådt på Wrightegaarden, blant annet Bob Dylan, Elton John, A-ha, B.B. King, Kent, Postgirobygget, DumDum Boys og Raga rockers.
Róbert Kasza
Róbert Kasza (født 5. april 1986) er en ungarsk moderne femkjemper. Han representerte landet sitt under Sommer-OL 2012 i London, der han ble nummer 12.
Under Sommer-OL 2020 i Tokyo som ble arrangert i 2021, ble han nummer 26.
Bali
Bali er en øy og provins i Indonesia. Provinsen inkluderer noen få tilliggende øyer til hovedøya Bali. Hovedstaden er Denpasar. Bali ligger i de vestligste av De små Sundaøyene, mellom Java i vest og Lombok i øst. Bali er en av Indonesias 34 provinser med provinshovedstaden mot sør på øya. Den er også det viktigste turistmålet i landet og er kjent for sin høyt utviklede kunst; inkludert dans, skulptur, malekunst, lærarbeider, metallarbeider og musikk.
Geografi
Bali ligger 3,2 km øst for Java og ca. 8 grader sør for ekvator. Mellom Bali og Java ligger Balistredet. Fra øst til vest er øya ca. 153 km bred og strekker seg ca. 112 km fra nord til sør. Landarealet er 5 416,4 km² (øya Bali).
Fjellene midt på øya strekker seg over 3 000 moh. Det høyeste er Gunung Agung (3 031 moh. ) kjent som «moderfjellet» og er en aktiv vulkan.
Balis to største byer er hovedstaden Denpasar og den tidligere hovedstaden Singaraja.
Historie
Bali ble befolket en gang rundt 2000 f.Kr. av folk som snakket austroasiatiske språk og som opprinnelige migrerte fra Sørøst-Asia og Oseania via maritime Sørøst-Asia. Kulturelt og språklig er balineserne nært beslektet med folk på den indonesiske halvøya, Malaysia, Filippinene, og Oseania. Steinredskaper som er datert fra denne tiden har blitt avdekket i nærheten av landsbyen Cekik vest på øya. Den førhistoriske tiden tok slutt rundt 100 f.Kr. da hinduer fra India kom til øya og tok med seg Brahmi-skriften, som er påvist på potteskår.
Majapahitriket på Øst-Java grunnla en koloni på Bali i 1343. Da riket falt kort tid før 1500 flyktet mange av innbyggerne til øya.
I 1597 kom den nederlandske oppdageren Cornelis de Houtman til Bali, og kort tid etter grunnla nederlenderne en handelsstasjon der. Nederland festet grepet på Bali i løpet av det neste århundret, og stod som klar hersker etter en rekke kolonikriger i perioden 1846–1849. Disse krigene hadde vært krevende nok til at koloniherrene lot øya holde på mye av selvstyret og de religiøse og kulturelle tradisjonene sine.
Den danske handelsmannen Mads Johansen Lange kom til øya i 1839, og fra midten av 1840-tallet til hans død i 1856 hadde han monopol på den utbytterike handelen med den kinesiske valutaen képéng og dominerte således valutamarkedet på Bali. Han sto også for mye av eksporten av kyr, tørt kjøtt, skinn, bomull, tobakk, kaffe, kokosolje og ris, hvor kokosoljen ble solgt til Singapore med en fortjeneste på 200–300 %, og han fungerte som fredsmegler mellom nederlenderne og de balinesiske rajahene under kolonikrigene i perioden 1846-1849.
Bali ble en del av den østindonesiske republikk etter å ha blitt erorbret av japanske styrker under andre verdenskrig, og ble en del av øyrepublikken Indonesia i 1948.
I oktober 2002 ble øya rystet av en bilbombe i turistområdet Kuta som drepte 202 mennesker. Tre år senere var det enda et terrorangrep på Kuta og Jimbaran i oktober 2005, der 20 mennesker ble drept.
Transport
Bilveiene er i stor grad trafikkert med scootere.
Religion
Mens hinduene utgjør en minoritet på ca 2 % i Indonesia som helhet, er hinduene i solid flertall på Bali: om lag 90 % av balineserne er hinduister.
Religionen påvirker all virksomhet på øya. Det finnes templer overalt og selv om man utelater familietemplene som hver familie har ved sitt bolighus, er antallet ca 20 000. På balinesisk kalles tempel pura. Alle templer er orientert mot fjellene midt på øya.
Et kastesystem med fire kaster praktiseres, men det er ikke så komplisert eller strikt som i India.
Kultur
Det er vanskelig å bevege seg på Bali uten å være omgitt av noen form av kunst. Templene og skulpturene er en del av religionen og i 1927 slo seg den tyske kunstneren Walter Spies ned på øya og to år senere kom den nederlandske kunstneren Rudolf Bonnet. De etablerte kunstnergruppen Pita Maha (stor vitalitet) og inspirerte balineserne til å male scener fra hverdagslivet istedenfor kun historier fra mytologien. Som mest på 1930-tallet hadde gruppen 100 medlemmer. Dette ble begynnelsen til en egen kunststil som siden har blitt kopiert og turistifisert.
Turisme
Bali er et populært feriemål for mennesker fra de andre øyene i Indonesia og andre deler av verden. I 2012 besøkte tre millioner utenlandske turister Bali. Dessuten kom det fem millioner besøkende fra andre deler av Indonesia. Turistnæringen er Balis viktigste inntektskilde. Den begynte i Sanur, sørøst på øya, og i Nusa Dua hvor de mest luksuriøse hotellene ligger. Det meste av turismen foregår på den sørlige delen hvor man finner byen Kuta som er kjent for stranda og bølgene som egner seg for surfing og nattklubbene, samt de noe roligere byene Legian og Seminyak. I sentrum av øya i regnskogen ligger kunstnerbyen Ubud som også trekker mange turister. Nord på øya ligger Lovina som har strender med sort vulkansand.
Liam Cosgrave
Liam Cosgrave (irsk: Liam Mac Cosgair; født 13. april 1920 i Templeogue i County Dublin, død 4. oktober 2017 i Dublin ) var en irsk politiker tilhørende partiet Fine Gael. Fra 1973 til 1977 var han Irlands regjeringssjef (taoiseach).
Bakgrunn
Liam Cosgrave var sønn av William Thomas Cosgrave, den første president for eksekutivrådet for Fristaten Irland, og ble født under et av farens fengselsopphold.
Cosgrave var selv meget politisk interessert, men utdannet seg først innen jus, og fikk advokatbevilling i 1943.
Politisk virke
Fra 1965 til 1977 var han leder for Fine Gael, fra 1954 til 1957 Irlands utenriksminister, og fra 1973 til 1977 taoiseach (regjeringsjef) i ledelsen for en koalisjonsregjering.
Som taoiseach var han med på å inngå Sunningdale-avtalen med Storbritannia. Avtalen var et (mislykket) forsøk på å få en slutt på konflikten i Nord-Irland. Avtalen var resultatet av et arbeide med å opprette det såkalte allirske råd. Samtalene ble holdt i Sunningdale 6. og 9. desember mellom de tre partiene som støttet avtalen, den britiske statsministeren Edward Heath og taoiseach Liam Cosgrave. Man ble enige om et todelt råd:
Den 9. desember 1973 ble det endelige avtaledokumentet undertegnet.
Året etter gjorde han seg noe upopulær i egen regjering da han overrasket de øvrige regjeringsmedlemmer ved å ha skjult for dem sin intensjon om å stemme imot et lovforslag som ville legalisere import og salg av kunstige prevensjonsmidler til gifte par.
Cosgraves regjering førte en stram økonomisk politikk som førte til at den ble upopulær i store deler av velgermassen. Marginalskatten for inntekt kom opp så gøyt som til 77% i ett av regeringsårene. Folket hadde siden 1950-tallet ikke opplevd en så stor arbeidsløshet som den som rådet på 1970-tallet, og regjeringens forskjellige tiltak for å bøte på problemene var så smertelige at den ble nokså upopulær.
Etter sin avgang som regjeringssjef i 1977, fortsatte Cosgrave noen år som medlem av parlamentet (Dáil). I 1981 sluttet Cosgrave også der. Hans plass som representant som Dún Laoghaire ble overtatt av han sønn, Liam T. Cosgrave. Han reduserte sitt virke i det politiske liv, uten helt å forlate det.
Han fremtrådte for eksempel i 2010, i forbindrelse med lanseringen boken The Reluctant Taoiseach, som handlet om den tidligere taoiseach John A. Costello og var skrevet av David McCullagh. Han fremstod også offentlig i 2016 i forbindelse av 100-årsminnet for Påskeopprøret.
Han døde i 2017 i en alder av 97 år.
Den gamle sigøyner
«Den gamle sigøyner» er en ballade av den ungarske komponisten og tekstforfatteren Ernő Kondor. Teksten er oversatt til norsk av Norwald Jacobsen. «Den gamle sigøyner» er en av de mest kjente sigøynervisene ved siden av «Sigøynerpiken» og «Mustalainen». Skillingsvisa er innspilt på Frem fra Glemselen kap.12 med Helge Borglund.
Atle Hansson
Atle Hansson (født 9. oktober 1971 i Os i Hordaland) er en norsk illustratør, avistegner og webdesigner. Han er utdannet innen billedkunst ved École des Beaux-Arts du Valais i Sveits. Han er selvlært som illustratør, og har arbeidet som frilanser siden 2001. Hansson nytter varierte teknikker, både manuelle (akvarell, tusj, blyant, gouache, akryl) og digitale (vektor, digitalt maleri). Illustrasjonene er ofte fargesterke og uttrykksformen kan gjerne være enten humoristisk, konseptuell eller realistisk. Han var fast bidragsyter til flere aviser og tidsskrifter, og tegnet illustrasjoner til bøker, brosjyrer, kataloger, presentasjonsmateriell m.m.
Hansson står bak nettstedet Frilansinfo.no der han gir hjelp og informasjon til frilansere, og har dessuten skrevet boken ''Frilans! En komplett håndbok for frilansere'' (Pourquoi Publishing, 2008, 2. utgave 2011). Fra 2010 har han jobbet som webdesigner og var med på å bygge opp det norske programvareselskapet Conta Systemer AS. Der ble tanken fra Frilansinfo.no om å hjelpe selvstendige næringsdrivende og andre småfirmaer videreført, blant annet med det gratis fakturaprogrammet Conta Faktura. Conta Systemer ble i 2016 slått sammen med regnskapskjeden Chimaera til Conta Group AS.
VM i ishockey for menn 2016 (toppdivisjonen)
VM i ishockey (for elitedivisjonen) vil i 2016 bli arrangert i Moskva og St. Petersburg i Russland, vant kampen om å få være vertsnasjon etter at de to andre ansøkningene trakk seg innen avstemningen ved Det internasjonale ishockeyforbundets årskongress den 21. mai 2010 i Bratislava.
Valg av vertsnasjon
Tre land søkte om å få arrangere mesterskapet. Disse var:
Vertskapet for mesterskapet ble endelig avgjort ved Det internasjonale ishockeyforbundets årskongress den 13. mai 2011 i Bratislava. Både Russlands statsminister Vladimir Putin og presidenten for det russiske ishockeyforbundet og tidligere målvakt Vladislav Tretjak møtte opp for å presentere Russlands ansøkning.
Ettersom at russernes ansøkning i anledning av det russiske ishockeyforbundets fyldte 70 år valgte både Danmark og Ukraina å trekke sine ansøkninger tilbake innen avstemningen, hvoretter kun Russlands ansøkning igjen
Russland og Sovjetunionen har arrangert ishockey-VM seksganger tidligere – sist gang i 2007. Moskva har vært vertsby fem ganger og Sankt Petersburg én gang. Ishockey-VM 2016 blir første gang at Russland arrangerer ishockey-VM i to regioner.
Format
I gruppespillet vil 16 lag fordelt på 2 grupper (med 8 lag i hver) spille syv gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.
De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til divisjon IA for 2015. Lagene som kommer på 5.- til 7.-plass har spilt ferdig i årets turnering.
Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
Særlige regler om nedrykk ved årets turnering: hvis vertene for ishockey-VM 2017 (Frankrike og Tyskland) ender på 7.- og 8.-plass i gruppe B etter turneringen, vil kun ett lag rykke ned til Divisjon I A – laget på 8.-plass i gruppe A – og kun ett lag vil rykke opp fra Divisjon I A til toppdivisjonen for 2017.
Seeding
Seedingen ble basert på IIHFs verdensranking fra 2015 som ender ved avslutningen av ishockey-VM 2015. Lagene i den innledende runden ble gruppert i forhold til deres plassering på verdensrankingen (markert i parentes):
Dommere
IIHF utnevnte følgende dommere og linjedommere til å dømme kampene under ishockey-VM 2016:
Tropper
Troppene ved ishockey-VM 2016 skal maksimalt bestå av 22 utespillere (løpere og backer), tre målvakter og en trenerstab på maksimalt åtte personer. Lagene skal sende inn spillertroppene innen turnerings første direktoratsmøte. Lagene kan registrere flere spillere fortløpende inntil maksimalantallet er nådd.
Gruppespill
Spilleplanen ble offentliggjort 15. juli 2015. Alle klokkeslett er gitt i lokal tid UTC+03.00.
Sluttspill
Alle klokkeslett er gitt i lokal tid UTC+03.00.
Trekning
De fire best rangerte lagene i hver gruppe går videre til kvartfinalen. Laget rangert som nummer et i den ene gruppen gruppen spiller mot det fjerde beste laget i den andre gruppen, mens laget rangert som nummer to spiller mot laget rangert som nummer tre (altså 1A mot 4B, 2A mot 3B, 1B mot 4A og 2B mot 3A). De vinnende lagene går videre til semifinalene. Vinneren av 1A-4B spiller mot minneren av 2B-3A, mens vinneren av 1B-4A spiller mot vinneren av 2A-3B.
Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av IIHFs direktorat:
Kilde: IIHF.com
All-star lag og MVP
Turneringens All-Star lag og MVP ble stemt frem av internasjonale medier ved avslutningen av turneringen. Følgende spillere ble stemt frem:
Kilde: IIHF.com
Beste målvakter
De fem beste målmaktene som har spilt 40 % eller mer av lagets totale spilleminutter.
Alfa Romeo Canguro
Alfa Romeo Canguro var en konseptbil fra den italienske bilprodusenten Alfa Romeo, designet av Giorgetto Giugiaro hos designhuset Bertone. Modellen ble første gang presentert på bilutstillingen i Paris, Frankrike i 1964.
Alfa Romeo hadde tidlig på 1960-tallet stor suksess i motorsport med sin TZ-modell, bygget av Zagato, og kikket i 1964 på mulighetene for å utvikle en gatemodell av løpsbilen. Zagato-versjonen var svært dyr, så Alfa Romeo tilbød både Bertone og Pininfarina hvert sitt chassis, som de så skulle bygge en gatemodell på. Hos Bertone fikk den unge designeren Giorgietto Giugiaro ansvaret for prosjektet, og utviklet et svært aerodynamisk karosseri i glassfiber, som var både lettere og lavere enn Zagatos løpsbil, som var bygget i aluminium. Av aerodynamiske hensyn ble også frontvinduet limt fast, noe som var aller første gang i en bilmodell. Bilen ble presentert i Paris i 1964, og fikk navnet Canguro, italiensk for «kenguru».
Giugiaros Canguro fikk god respons fra publikum og presse, men Alfa Romeo valgte allikevel å droppe prosjektet. Det ble kun bygget ett eksemplar, som under en testkjøring for pressen ble alvorlig skadet da en journalist kjørte ut av veien. Dette eksemplaret ble kjøpt av den tyske journalisten Gary Schmidt i 1971, som hadde planer om å bygge opp bilen igjen. Dette ble ikke gjort, og på 1990-tallet ble bilen kjøpt av en japansk samler, som fikk restaurert bilen i all hemmelighet før den ble premierevist på utstillingen Villa d'Este Concours d'Elegance i 2005, hvor den fikk prisen Best in show.
Phra Samut Judee
Phra Samut Judee er en by i provinsen Samut Prakan i det sentrale Thailand. Befolkningen anslås (2005) til 30 500.
Horgenveien
Horgenveien eller Horgenvegen kan vise til følgende veier eller gater i Norge:
Nakhon Pathom
Nakhon Pathom er provinshovedstaden i provinsen Nakhon Pathom i det sentrale Thailand. Befolkningen anslås (2005) til 117 900. Byen ligger ca. 65 km vest for Bangkok, langs motorvei 4 og 323, og er plassert midt mellom nedre deltautløp av The Chin og Mae Klong.
Lepenski Vir
Lepenski Vir (Лепенски Вир, Lepen Whirl) er en mesolittisk by i Serbia ved Donaus høyre bredd. Byen ble avdekket mellom 1965 og 1970. Utstillingene på stedet ligger under Serbias nasjonalmuseum.
Nakhon Pathom
Byen ble inntatt av khmerene tidlig på 1000-tallet og ødelagt av burmeserne i 1057. Palassanlegget Saman Chandra ble anlagt for Rama VI (1910–1925) og har godt bevarte parkanlegg vest i byen. Her ligger også Silpakorn-universitetet.
The Razors Edge
The Razors Edge er det tolvte studioalbumet av AC/DC, utgitt 21. september 1990. Albumet ble bandets første og eneste studioalbumet med trommeslager Chris Slade og inneholder blant annet låten «Thunderstruck» og «Moneytalks», som er blant AC/DCs mest kjente låter. AC/DC ga ut tre singler fra albumet; «Thunderstruck», «Moneytalks» og «Are You Ready». Albumet nådde 2.-plassen på Billboard 200 og ble nummer 4 i Storbritannia. 5 millioner eksemplarer ble solgt i USA, og albumet ble utgitt på nytt i 2003 som en del av AC/DC Remasters-serien.
Sporliste
Alle låtene er skrevet av Angus Young, Malcolm Young og Brian Johnson.
Arkitekturåret 1673
Arkitekturåret 1673 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1673.
Cervecería de Baja California
Ølmerker i Cucapáserien:
Tronstol
Tronestol, eller bare trone, er et sete eller en stol som blir brukt som et verdighetstegn av de øverste kongelige, geistlige eller andre personer med tradisjonelt svært stor eller enerådende makt ved høytidelige seremonier, for eksempel ved kroninger eller når et lands nasjonalforsamling skal åpnes. Troner er vanligvis rikt utsmykket, står opphøyd på podier og er plassert i fornemme tronsaler i slott og palasser. Retten til å sitte på en bestemt trone gjelder vanligvis bare én person. Denne retten kan arves eller på en annen måte bli overtatt av en etterfølger som ofte blir kalt tronfølger eller tronarving.
Trone kan også kalles tronstol og høysete. I overført betydning kan ordet bety «kongemakt», «kongeverdighet» og liknende. Spøkefullt og ironisk kan trone bety «dosete».
I Norge
Den norske monarkens tronstol ble lagd i 1847, den var ment brukt i tronsalen på Slottet i Oslo, men dette skjedde aldri. Tronstolen ble overført til Stortinget mot slutten av 1800-tallet og den brukes her ved faste seremonier som Stortingets årlige åpning i september. Også dronningens stol står i dag i Stortinget og brukes sammen på samme måte som monarkens tronstol. I statsrådssalen på Slottet, hvor regjeringen møtes til statsråd med monarken hver fredag står det også en tronstol som kongen bruker. Det finnes også en lignende, men en mindre stol som brukes av tronfølgeren når kronprinsen er til stede.
I Bibelen
Tronstoler er i Bibelen omtalt med løvedekorasjoner og tronstoler er senere i kunst, allegorier, segl og andre sammenhenger, ofte avbildet med løveansikt på armlener og løvelabber på stolben. Ofte har tronstoler en kongekrone øverst på ryggstøet.
Geithusveien
Geithusveien (1-133B, 2-142 ) er en vei i Vikersund og Geithus i Modum kommune.
Geithusveien starter fra Stalsbergveien ved nedlagte Drammenselvens Papirfabrikker, og starter som Geithus bru. Den går nordover gjennom Geithus, på østsiden av Riksvei 350, forbi blant annet Nedmarken industriområde. Den ender opp i Vikersund, der den går over i Øvregata og Vikersundgata.
Pak Kret
Pak Kret (thai: ปากเกร็ด) er en by i provinsen Nonthaburi i det sentrale Thailand. Befolkningen anslås til 182 900 (2005).
Turn under Sommer-OL 1908
Turn under Sommer-OL 1908. Turn var med for fjerde gang på det olympiske programmet 1908 i London. Det var deltakere fra elleve nasjoner, kun menn. Det ble konkurrert om to olympiske titler i mangekamp, én individuell og en lagkamp.
Mangekamp lagkonkurranse
Dato: 14. til 16. juli. Åtte lag med tilsammen 253 turnere deltok. Et lag besto av mellom 16 og 40 turnere.
Kappleik
Kappleik er et annet ord for konkurranse og brukes i denne betydning i flere dialekter. Tevling er enda et ord med samme betydning.
Ordet kappleik er i tillegg en vanlig betegnelse på en musikalsk konkurranse innenfor norsk folkemusikk. Kappleikene fungerer som møteplass, vurderingsarena og utvekslingsarena for spelemenn, dansere og andre folkemusikere.
Uttaradit
Uttaradit er provinshovedstaden i provinsen Uttaradit i det nordlige Thailand. Befolkningen anslås (2005) til 58 300.
Kappleik
Den første organiserte kappleiken ble avholdt i Bø i 1888, og det var stort sett spelemenn fra Telemark som deltok. Vinner av kappleiken var Lars Fykerud. Fra da av har det knapt vært et år uten en eller flere kappleiker, bortsett fra kanskje under andre verdenskrig. Med tida kom Landskappleiken til å bli den største og mest sentrale av disse tevlingene, som ofte utvikler seg til rene stevner over mange dager. De fleste kappleikene avholdes årlig til faste tider. Det er stort sett de lokale spelemannslagene som står for arrangeringen av de lokale kappleikene, og et lag tildeles årlig arrangeringen av landskappleiken, som er et stort organisatorisk løft.
Kappleiker i dag
På alle kappleiker blir det i tillegg avholdt konserter, og kveldene medfører oftest mye dans, i alle tradisjoner som er holdt ved like.
Uttaradit
Uttaradit har vært omkjempet i flere hundreår mellom Ayutthaya-riket og Burma.
I 1967 ble bykjernen nesten fullstendig ødelagt under en storbrann. Gamlebyen er senere blitt gjenoppbygd i gammel stil, og en mer moderne bydel oppstod i de øvrige deler av byen.
Kappleik
Klasser i kappleikene
Til å begynne med var kappleikene rene spelemannstevlinger, men etter hvert kom andre folkemusikere også med i tevlinga. I dag tevles det i følgende:
I tillegg tevles det i felebygging, spesielt på landskappleiken.
Klasseinndeling
Det er dømmingen på landskappleiken som er utslagsgivende for utøverens posisjon i klasse på alle andre kappleiker.
Bedømmelse
I hver klasse tilsettes det tre dommere, som arbeider ut fra bestemte kriterier, knyttet til de forskjellige kategoriene. På de mindre kappleikene slås ofte flere kategorier sammen i ett dommerpanel. På landskappleiken har alle så mye å holde styr på at det ikke kommer på tale å fordele dommerne på mer enn en kategori.
Dommerne arbeider utfra en maksimal poengsum, og trekker fra ettersom de mener at utøverne greier seg. Det samlede resultatet legges fram etter kappleiken, og vanligvis premieres en tredjedel av utøverne innenfor en og samme klasse.
Grytøy Idrettslag
Grytøy Idrettslag (stiftet 10. juli 1938) er et idrettslag fra Grytøya i Troms.
Fotball
A-laget i fotball spiller i 2011 i 4. divisjon. Klubbens fotballbane Elveløkka ved Tenneset på Grytøya er i dårlig forfatning, og A-laget spiller derfor hjemmekampene sine på Harstad stadion i Harstad.
Tollnes Ballklubb
Tollnes Ballklubb (stiftet 27. september 1932) er et fotballag fra Skien. Trener er Kristoffer Wilson, og supporterklubben heter Tollnestigrene. Klubben er kjent for blant annet sitt kunstgressanlegg
Jessica Samuelsson
Jessica Eva Katarina Samuelsson (født 14. mars 1985) er en svensk sjukjemper. Hun konkurrerer for Hässelby SK.
Den personlige rekorden hennes i sjukamp er 6 146 poeng. Den satte hun i Barcelona den 31. juli 2010. Med det er hun toer gjennom tidene i Sverige etter Carolina Klüft.
Samuelsson har deltatt i VM både 2007 og 2009. Ved EM 2010 i Barcelona kom hun på tiendeplass med 6146 poeng.
Krypteia
Krypteia (gresk: κρυπτεία / krupteía, fra κρυπτός / kruptós, «skjult, hemmelige ting») var en tradisjon som involverte unge spartanere, del av agoge, den spartanske utdannelsen. Dets mål og art er fremdeles diskusjonstema mellom historikere.
Unge spartanske menn som hadde fullført treningen sin ved agogen med slik suksess at de ble lagt merke til som potensielle fremtidige ledere, ble gitt muligheten til å teste sine evner og bevise seg verdige til den spartanske militære tradisjonen gjennom deltakelse i krypteia.
Hver høst, ifølge Plutark (Life of Lycurgus, 28, 3–7), erklærte de spartanske eforene en pro forma-krig mot helot-befolkningen slik at enhver spartansk borger kunne drepe en helot uten frykt for anger. Bevæpnet bare med dolker ble krypteia sendt ut på landet med instruksjoner om å drepe enhver helot de traff på om natten og å ta maten de trengte. Dette kunne bli brukt for å fjerne enhver helot som ble regnet som problematisk og gi de unge mennene en manndomstest og erfare sin første dreping. Slik brutal undertrykking av helotene gjorde det mulig for spartanerne å kontrollere jordbruksbefolkningen og knytte seg til militær praksis. Den kan også ha bidratt til spartanernes rykte om å kunne snike seg frem.
Noen forskere regner krypteia som en slags hemmelig politistyrke organisert av herskerklassene i Sparta og som rettet seg mot helotbefolkningen som økonomisk støttet den. Dette stemmer ikke med det faktum at en gutt som ble tatt faktisk ble hardt pisket, noe som antyder en mulig forbindelse med gymnopaedia, en årlig fest med militære aktiviteter og leker for de voksne.
Andre, som Koechly og Wachsmuth, tror det var en militær trening som lignet athenernes efebia. Jeanmaire poengterer at dette livet i villmarken ikke hadde noen fellestrekk med det disiplinerte og velordnede bylivet til de spartanske hoplittene. Men siden det bare var en liten del i en lang og grundig trening, kunne dette stemme presist med at bare noen få brukbare ble separert fra ens enhet. Han trekker sammenligninger med afrikanske hemmelige samfunns (ulvemenn og leopardmenn) innvielsesritualer. Det virker som en typisk overgangsrite som muligens stammet fra tiden før den klassiske militære organiseringen og kan ha blitt tatt vare på gjennom Spartas legendariske religiøse konservatisme.
Kapp Lopez
Cape Lopez er oppkalt etter den portugisiske oppdageren Duarte Lopez som seilte i området på slutten av 1500-tallet.
Bang Lamung
Bang Lamung er en kystby i provinsen Chonburi i det østlige Thailand. Befolkningen anslås (2005) til 39 600.
Byen ikke langt fra Pattaya, ligger øst i Bangkokbukten som er den nordlige delen av Siambukten. Det er et område i sterk økonomisk vekst.
Stage
Stage er David Bowies andre konsertalbum og utgitt i  1978. Platen er innspilt i USA under Stage-turneen, som promoterte albumene Low og Heroes. Albumet inneholder sanger fra hans da tre siste album Station to Station, Low og "Heroes", men inneholder også fem sanger fra albumet The Rise and Fall of Ziggy Stardust and the Spiders from Mars.
Stage kom på 5.-plass på listene i Storbritannia, men bare på 44.-plass i USA da den ble utgitt første gang. På VG-lista lå den i to uker med 18.-plass som beste plassering. I 2005 ble Stage gitt ut på nytt med den «riktige» rekkefølgen på sangene.
Singler
«Breaking Glass» med B-siden «Art Decade» / «Ziggy Stardust» ble utgitt i november 1978.
Sporliste
Alle spor av David Bowie bortsett fra der annet er angitt.
Side 1:
Side 2:
Glasskår
Glasskår kan, i tillegg til den konkrete betydningen, bety
Stage
Sporliste
Side 3:
Side 4:
Andre utgivelser
Stage har blitt relansert på CD tre ganger. Den første i 1984 av RCA, senere i 1991 av Rycodisk med ett bonusspor. Og i 2005 hvor med rekkefølge på sangene slik de ble sunget opprinnelig og hvor fadingen mellom sangene er fjernet. I tillegg er det lagt til to bonusspor.
1984 relansering
Samme sporrekkefølge som originalen (1978-versjonen) Utgitt på RCA Records.
1991 relansering
Samme sporrekkefølge som originalen (1978-versjonen) Utgitt på Rykodisck. Følgende Bonustrack er med:
2005 relanseringen
Har med bonustrack fra 1991 relanseringen og «Be My Wife» og «Stay»
CD 1:
CD 2
Plasseringer
Album Singel
Rødhammertunnelen
Rødhammertunnelen er en veitunnel i Namsos kommune i Trøndelag. Tunnelen er en del av fylkesvei 17. Den er 42 meter lang.
Benediktveien
Benediktveien (Benediktweg) er en pilegrimsvei i det sydøstlige Bayern åpnet 17. august 2005. Den forbinder steder fra pave Benedikt XVIs barndom og ungdom. Veien begynner og ender i Altötting.
Billett
Billett er en kvittering for en kjøpt plass.
Underholdning
Billetter brukes innen underholdning og kalles etter denne for eksempel teaterbillett, kinobillett, konsertbillett, museumsbillett, fornøyelsesparkbillett. Man bruker også billetter innen sport, og mange populære arrangementer blir tidlig utsolgt. I cupfinalen i fotball tildeles billetter til supportere fra de ulike lagene, noe som ofte fører til misnøye, fordi man anser at man ikke har fått nok billetter.
Ved populære arrangementer hvor det er stor etterspørsel etter billetter, vil det ofte være noen som prøver å kjøpe flere billetter enn de trenger for å så selge disse igjen med fortjeneste på svartebørs. Fra 1. juli 2007 ble det forbudt å selge billetter til kultur- og idrettsarrangementer til en høyere pris enn den som er påført billetten fra arrangørens side, eller som billetten første gang ble solgt for.
Transport
Man bruker også billetter innen transport. Flybilletter, togbilletter, bussbilletter og båtbilletter brukes av alle som driver offentlig transport mot betaling. I slike situasjoner vil noen ønske å selge billetter på forhånd og la billettene fungere som adgangsdokument. I busstransport selges de fleste billetter ved påstigning, der fungerer billetten først og fremst som kvittering for at man har betalt. Det presiseres derfor på billettens trykte tekst at den må oppbevares til reisen er ferdig. Om man ikke har billett og det blir kontroll, må man betale ekstragebyr og ny billett.
Billettkontroll
Billettkontroll er kontroll av gyldig billett, enten ved inngangen til et område eller et transportmiddel, eller innenfor et område der det kreves billett for å oppholde seg.
Mankayan
Mankayan (Bayan ng Mankayan) er en kommune på Filippinene. Kommunen ligger på øya Luzon og tilhører provinsen Benguet. Folkemengden var på 35,953 innbyggere i 2015.
Mankayan er inndelt i 12 barangayer.
Jørgen Victor Bloch
Jørgen Victor Bloch (født 25. september 1812, død 21. desember 1892) var en dansk prest, politiker og salmedikter.
Block vokset opp i en prestefamilie, og fikk den første undervisningen i hjemmet. Fra 1828 til 29 gikk han på Borgerdydsskolen i Christianshavn. Deretter begynte han å studere teologi, og var ferdig utdannet i 1833. Han jobbet et år som lærer i Randers, før han dro tilbake til København og skrev en oppgave i teologi som gav ham en licentiatgrad i teologi. Denne fikk han i 1835. Han jobbet så som adjunkt i Horsens i to år, før han ble sogneprest i Bonbjærg i 1837, og tok over sin fars stilling i Lønborg og Egvad i 1838. I 1851 ble han prost for et område i Ringkjøbing amt, men var det bare fire år før han igjen ble sogneprest, nå i Kjærteminde. Der jobbet han fram til 1868 da han ble forflyttet til Vig og Asminderup hvor han var fram til han gikk av i 1881.
Etter et par mislykkede forsøk, ble han i perioden 1855 til 1859 innvalgt på Landstinget.
Teologisk var han påvirket av N.F.S. Grundvig, og var opptatt av misjon. Både i Norsk Salmebok og Norsk salmebok 2013 finner man en salme skrevet av Bloch.
Jørgen de Mylius
Jørgen de Mylius, også kalt Jørgen Mylius, (født 5. mars 1946 på Frederiksberg i Danmark) er en dansk radio- og tv-programleder, låtskriver og forfatter. Han regnes som en foregangsperson for å få alminneliggjort dansk og internasjonal pop- og rockemusikk på dansk radio og fjernsyn, og han startet sitt eget hitlisteshow på Danmarks Radio allerede som 17-åring i 1963. I Danmark er han imidlertid mest kjent for sitt virke innen Dansk Melodi Grand Prix og Eurovision Song Contest. Han har vært programleder for Dansk Melodi Grand Prix elleve ganger og dansk kommentator under Eurovision Song Contest 24 ganger. Jørgen de Mylius har skrevet tekster – i hovedsak danske oversettelser av slagere fra Norge og Sverige – til Dansktoppen-artister som Kandis, Dorthe Kollo, Lis & Per, Tommy Seebach, og Bamses Venner. Jørgen de Mylius har ifølge seg selv skrevet over 400 sangtekster i sin karriere.
Biografi
Jørgen de Mylius ble født i Frederiksberg og gikk ut av realfaglinjen ved Østre Borgerdyd Gymnasium i 1964. Allerede året før, 29. januar 1963, begynte han å jobbe for Danmarks Radio (DR). Det neste halvannet året skapte han programmer som Top 20, Efter Skoletid og For de unge. Han fullførte en journalistutdannelse i 1968.
I 1970-årene jobbet de Mylius som radiojournalist i USA, Japan, Frankrike og Luxembourg. I april 1977 vendte han tilbake til Danmarks Radio, der han startet i fjernsynsavdelingen. Han var en av initiativtakerne til å få Danmark tilbake i Eurovision Song Contest, som DR hadde boikottet siden 1966. I 1978 vendte Danmark tilbake i konkurransen, og de Mylius var programleder ved Dansk Melodi Grand Prix samme året.
Siden har han ledet og produsert tv-programmer som Eldorado, Stardust, Musikboxen og Pop-quiz. I 1989 ble han vert for radioprogrammet Mylles Hylde på DR P3 og i 1990–1991 var han i USA, der han studerte film ved University of California (UCLA) i Los Angeles. I slutten av 1990-årene var han programleder for det populære danske radioprogrammet De ringer, vi spiller.
Utover tv og radio, har han også skrevet biografier om Cliff Richard, Elvis Presley og Jodle Birge. Fra 1999 jobbet han som redaksjonssjef for tv-programmet Hit med sangen og senere som radiovert for programmet Hithouse på DR P5.
Annet
Han omtales ofte bare ved kallenavnet sitt, Mylle.
Weißwasser (Oberlausitz)
Weißwasser (sorbisk: Běła Woda) er en tysk by og kommune i Oberlausitz i Landkreis Görlitz i Fristaten Sachsen. Byen har 19 615 innbyggere (31. desember 2009), og er en del av forvaltningsfellesskapet Weißwasser.
Jung Jin-hwa
Jung Jin-hwa (født 25. mai 1989) er en sørkoreansk moderne femkjemper. Han representerte landet sitt under Sommer-OL 2012 i London, der han ble nummer 11.
Under Sommer-OL 2020 i Tokyo som ble arrangert i 2021, ble han nummer 4.
Grottebadet
Grottebadet er et badeland (svømmehall) i Harstad i Troms. Hallen er sprengt inn i fjellet i Harstad sentrum, og har blant annet 25 meters konkurransebasseng, lekeland og varmtvannsbasseng. Byggearbeidene startet i 1999 og Grottebadet ble åpnet i juni 2003. Da Grottebadet åpnet, ble den gamle svømmehallen i Kanebogen stengt. Byggekostnaden for Grottebadet var ca. 130 millioner kroner.
Grottebadet slet med dårlig økonomi i starten. Avisa Harstad Tidende meldte både i 2006 og 2007 om stort, negativt driftsresultat for Grottebadet. Etter åpningen av Lofast har besøkstallene økt. I 2009 var Grottebadet Nord-Norges nest mest besøkte opplevelsesattraksjon – kun slått av Nordkapp – med 198 065 besøkende. I 2010 snudde den økonomiske trenden og i 2014 var Grottebadet blant gasellebedrifter i Troms fylke
Grottebadet AS eies 100% av Harstad kommune. Bedriften ansetter ca. 30 personer. Grottebadet har tett samarbeid med Actic treningssenter. I bygget befinner seg også Capelli frisør.
Peter Haber
Peter Alexander Haber (født 12. desember 1952 i Stockholm (vokste opp i Södertälje, Stockholms län og Remscheid/Tyskland) er en svensk skuespiller. Habers far er fra Tyskland. Haber begynte studier ved Stockholms scenskola før han var med og startet Skånska teatern i Landskrona. Der arbeidet han som skuespiller i ni år. Han var også ved Folkteatern i Gävle i fire år. I 1987 kom han til Stockholms stadsteater. Mest kjent er Peter Haber for sin rolle som Martin Beck i Beck-filmene fra 1997 og framover. I flere av Beck-filmene beviser Haber sine fremragende språkkunnskaper i tysk (for eksempel Den japanske shunga, 2007 og Jenta i jordkjelleren, 2006).
Han har vært gift med skuespiller Lena T. Hansson siden 1990. Han er søskenbarn til Tore Kullgren.
Prisnominasjon
1995 – Nominert til Guldbagge for Beste mannlige hovedrolle i filmen Sommarmord.
Clarté (Norge)
Clarté var en norsk sosialistisk og pasifistisk organisasjon.
Organisasjonen ble grunnlagt i 1925, og hadde utspring i den internasjonale bevegelsen med samme navn. Den internasjonale bevegelsen gikk inn i 1923, men de franske og svenske avdelingene fortsatte, og det kom også til danske og finske avdelinger i 1925 og 1926.
Den norske Clarté var nært tilknyttet organisasjonen Mot Dag, og motdagisten Arne Ording var formann. Ording var også redaktør for bevegelsens tidsskrift, også ved navn Clarté. Dette utkom mellom 1929 og 1931. Norske Aake Anker Ording var generalsekretær i Nordisk Clartéforbund fra 1927. Norske Clarté eksisterte frem til 1936, da det ble omorganisert under navnet Forum. Samme år ble Mot Dag nedlagt.
Forum ble splittet i 1940 i forbindelse med den finske vinterkrigen, da formann Gudmund Harlem foreslo at kommunister skulle nektes medlemskap i organisasjonen. 74 stemte for og 78 mot, og mindretallet brøt da ut og stiftet Sosialistisk Studentlag.
Magnhildskartunnelen
Magnhildskartunnelen er en veitunnel på fylkesvei 614 i mellom Kinn og Bremanger kommuner i Vestland. Tunnelen er 2897 meter lang og går gjennom Myklebustfjellet mellom Myklebustdalen og Grytadalen. Byggingen begynte i 1959. Det var gjennomslag i tunnelen 3. mars 1965 og den sto ferdig senere samme år.
Tomáš Konečný
Den 1,78 m høye og 67 kg tunge rytteren startet i en utgave av de to storrittene Tour de France og Vuelta a España. I 2000 deltok han i OL for Tsjekkia, og fikk med seg en 28.-plass fra temporittet og en 76.-plass fra landeveisrittet. Hans største prestasjon er nok etappeseieren og 16.-plassen sammenlagt i Vuelta a España 2001.
Høsten 2008 bestemte Konečný seg for å legge opp etter sesongen, som en av de mest meritterte tsjekkiske syklistene i sin generasjon. Dette var også tidspunktet da hans kontrakt med Elk Haus-Simplon utløp. Hans siste ritt, som han dessuten vant, var 6th Annual Stren Village Cup 23. november 2007.
On the Road (roman)
On the Road er en roman av Jack Kerouac, utgitt i. Romanen, som har blitt en kultroman, er en av de aller fremste beatromanene. Persongalleriet baserer seg angivelig på virkelige personer som Allen Ginsberg, Neal Cassady, Gary Snyder og Kerouac selv. Boken har utkommet på norsk under tittelen På kjøret i 2004 i Olav Angell s oversettelse. Boken ble filmatisert i 2012. Filmen er regissert av Walter Salles.
Boken er sterkt preget av den litterære teknikken «bevissthetsstrøm» og ble ifølge Kerouac skrevet i løpet av tre ukers intenst arbeid på én eneste, lang rull telegrafpapir – så han ikke skulle måtte bryte tankerekken ved slutten av hvert ark – samtidig hadde han faktisk arbeidet med boken i flere år før han skrev den ut.
On the Road / På kjøret portretter fortellingen om bister personlig søken for mening og tilhørighet. Den kom ut veg et interessant punkt i amerikansk historie da konformitet og ensartethet ble lovprist og alle som var utenom eller annerledes ble mistenkeliggjort. Beat-generasjonen oppsto på en tid med intens konflikt, både internt og eksternt. Saker som den kalde krigen, frykten for kommunismen og mccarthyisme tok en sentral posisjon på den kulturelle arena på 1950-tallet. Mens amerikanerne bygde seg bunkere mot kommunismen hjemme og bygde militære installasjoner i utlandet, førte stemningen av nasjonalt forening og samhold til ekstrem sensur og kontroll.